**Povinnosti držiteľov povolenia na distribúciu a držiteľov povolenia na predaj pohonných látok podľa § 46q zákona č. 98/2004 Z. z. o spotrebnej dani z minerálneho oleja v znení neskorších predpisov.**

**Držiteľ povolenia na distribúciu a držiteľ povolenia na predaj**

Ak **držiteľ povolenia** **na distribúciu pohonných látok** alebo **držiteľ povolenia na predaj pohonných látok** (povolenie vydané podľa § 25b ods. 1 alebo 3 v znení účinnom do 31. marca 2018) chce mať platné povolenie na distribúciu alebo predaj aj po 01.04.2018, musí do 28.02.2018 colnému úradu preukázať splnenie týchto podmienok:

1. **má živnostenské oprávnenie na obchodnú živnosť20f) a v rámci podnikania nakupuje a predáva pohonné látky**

* držiteľ povolenia preukáže splnenie podmienky tým, že predloží originál výpisu zo Živnostenského registra SR alebo jeho osvedčenú kópiu,

1. **(túto podmienku musí splniť iba držiteľ povolenia** **na distribúciu pohonných látok**) **má ročný objem predaja minerálneho oleja uvedeného v § 6 ods. 1 písm. a) a d) alebo v § 7 ods. 1 a 2 minimálne 30 000 000 l alebo minerálneho oleja uvedeného v § 6 ods. 1 písm. f) minimálne 150 000 kg, ak je držiteľom povolenia na distribúciu podľa odseku 1; to neplatí, ak je držiteľom povolenia na distribúciu osoba, ktorá dodáva len minerálny olej podľa § 6 ods. 1 písm. d) užívateľskému podniku podľa § 11 na účely oslobodené od dane podľa § 10 ods. 1 písm. a)**

* držiteľ povolenia preukazuje predložením účtovných a iných dokladov, ktoré preukazujú hospodárske a účtovné operácie v zmysle ustanovení zákona č. 431/2002 Z. z. o účtovníctve v znení neskorších predpisov (ďalej len „zákon 431/2002 Z. z.“), vrátane evidencie a záznamov v písomnej forme alebo v technickej (elektronickej) forme, ktorých vedenie mu ustanovuje § 25b alebo § 35 až § 39 zákona 98/2004 Z. z. primerane,
* držiteľ povolenia je povinný predmetnú podmienku spĺňať počas celého obdobia platnosti povolenia na distribúciu pohonných látok,

1. **vedie účtovníctvo podľa osobitného predpisu17)**

* čestné prehlásenie, že si vedie učtovníctvo v súlade zo zákonom č. 431/2002 Z. z., respektíve zmluvu o vedení učtovníctva s inou účtovnou firmou,

1. **nemá nedoplatky voči colnému úradu ani daňovému úradu**

* splnenie podmienky, že držiteľ povolenia nemá nedoplatky voči colným úradom a daňovým úradom, držiteľ povolenia nedokladá, správca dane túto skutočnosť preveruje sám v rámci finančnej správy (ak chce držiteľ povolenia urýchliť proces preverenia nedoplatkov na daňovom úrade, môže si o potvrdenie požiadať priamo daňový úrad),

1. **nemá nedoplatky na povinných odvodoch poistného a na povinných príspevkoch na starobné dôchodkové sporenie podľa osobitných predpisov19)**

* držiteľ povolenia preukáže splnenie podmienok tým, že predloží originály potvrdení od všetkých zdravotných poisťovní v Slovenskej rebublike a od Sociálnej poisťovne alebo ich osvedčené kópie,

1. **vykazuje na základe údajov z riadnej účtovnej závierky kladný rozdiel medzi majetkom a záväzkami17) za dve účtovné obdobia bezprostredne predchádzajúce 1. januáru 2018**

* držiteľ povolenia preukazuje tým, že predloží colnému úradu účtovnú závierku (aj v prípade, že nie je overená audítorom) za dve ukončené účtovné obdobia bezprostredne predchádzajúce 1. januáru 2018,

1. **nebol právoplatne odsúdený za úmyselne spáchaný trestný čin, hospodársky alebo iný trestný čin, ktorého skutková podstata súvisí s predmetom podnikania; to sa vzťahuje aj na zodpovedného zástupcu a fyzickú osobu, ktorá je členom riadiaceho orgánu alebo členom kontrolného orgánu žiadateľa**

* držiteľ povolenia preukáže splnenie tejto podmienky výpisom z registra trestov právnickej osoby alebo fyzickej osoby (podľa toho, kto je držiteľom povolenia) nie starším ako tri mesiace pred podaním žiadosti a súčasne aj výpisom z registra trestov fyzickej osoby, ktorá je členom riadiaceho orgánu alebo členom kontrolného orgánu držiteľa povolenia alebo zodpovedným zástupcom,
* za členov riadiacich orgánov bude správca dane považovať napríklad členov štatutárneho orgánu, za členov kontrolných orgánov bude správca dane považovať napríklad členov dozornej rady,

1. **nie je v likvidácii ani na neho nie je právoplatne vyhlásený konkurz, povolené vyrovnanie, potvrdené nútené vyrovnanie alebo povolená reštrukturalizácia**

* držiteľ povolenia preukazuje potvrdením z príslušného Okresného súdu, že nie je v likvidácii ani na neho nie je právoplatne vyhlásený konkurz, povolené vyrovnanie, potvrdené nútené vyrovnanie alebo povolená reštrukturalizácia.

**Oprávnený príjemca, Prevádzkovateľ daňového skladu (ktorý je držiteľom povolenia na distribúciu alebo držiteľom povolenia na predaj)**

Ak je **držiteľom povolenia** **na distribúciu pohonných látok** osoba, ktorej colný úrad vydal povolenie podľa § 25b ods. 4 v znení do 31.03.2018 **(registrovaný oprávnený príjemca)** a chce mať platné povolenie na distribúciu pohonných látok aj po 01.04.2018, musí do 28.02.2018 colnému úradu preukázať iba splnenie podmienok uvedených v písm. b) a f).

Ak je **držiteľom povolenia** **na distribúciu pohonných látok** osoba ktorej colný úrad vydal povolenie podľa § 25b ods. 4 v znení do 31.03.2018 **(prevádzkovateľ daňového skladu)** a chce mať platné povolenie na distribúciu pohonných látok aj po 01.04.2018, musí do 28.02.2018 colnému úradu preukázať iba splnenie podmienky uvedenej v písm. b).

Ak je **držiteľom povolenia** **na predaj pohonných látok** osoba ktorej colný úrad vydal povolenie podľa § 25b ods. 4 v znení do 31.03.2018 **(registrovaný oprávnený príjemca)** a chce mať platné povolenie na predaj pohonných látok aj po 01.04.2018, musí do 28.02.2018 colnému úradu preukázať iba splnenie podmienky uvedenej v písm. f).

**Držiteľovi povolenia na distribúciu alebo držiteľovi povolenia na predaj, ktorý nepreukáže do 28.02.2018 splnenie vyššie uvedených podmienok, povolenie na distribúciu alebo povolenie**

**na predaj pohonných látok zanikne 01.04.2018.**

Podľa § 46q ods. 7 zákona č. 98/2004 Z. z. ak distribútorovi pohonných látok alebo predajcovi pohonných látok povolenie na distribúciu alebo povolenie na predaj zaniklo 1. apríla 2018 a **má zásoby minerálneho oleja** uvedeného v § 6 ods. 1 písm. a), d) a f) alebo v § 7 ods. 1 a 2, môže **so súhlasom colného úradu** minerálny olej uvedený v § 6 ods. 1 písm. a), d) a f) alebo v § 7 ods. 1 a 2 **dodať** osobe podľa § 25b ods. 1 alebo osobe registrovanej colným úradom podľa § 21. Rovnako postupuje aj správca konkurznej podstaty distribútora pohonných látok alebo predajcu pohonných látok, súdny exekútor alebo iná osoba, ak pri výkone rozhodnutia predávajú alebo distribuujú minerálny olej uvedený v § 6 ods. 1 písm. a), d) a f) alebo v § 7 ods. 1 a 2.